CELEX: 62016TA0087
Language: el
Date: 2017-11-06 00:00:00
Title: Υπόθεση T-87/16: Απόφαση του Γενικού Δικαστηρίου της 21ης Σεπτεμβρίου 2017 — Eurofast κατά Επιτροπής (Χρηματοδοτική συνδρομή — Έβδομο πρόγραμμα-πλαίσιο για δράσεις έρευνας, τεχνολογικής ανάπτυξης και επίδειξης — Σύμβαση ASSET — Απόφαση περί ανακτήσεως, μέσω συμψηφισμού, ορισμένων καταβληθέντων ποσών κατόπιν οικονομικού ελέγχου — Προσφυγή ακυρώσεως — Δικαιολογημένη εμπιστοσύνη — Ρήτρα διαιτησίας — Προθεσμία για τη γνωστοποίηση της εκθέσεως ελέγχου — Αρχή της κατ’ αντιπαράθεση συζητήσεως — Επιλέξιμος χαρακτήρας των δαπανών — Συμβατική ευθύνη)

6.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/31
            
         Απόφαση του Γενικού Δικαστηρίου της 21ης Σεπτεμβρίου 2017 — Eurofast κατά Επιτροπής
   (Υπόθεση T-87/16) (1)
   
   ((Χρηματοδοτική συνδρομή - Έβδομο πρόγραμμα-πλαίσιο για δράσεις έρευνας, τεχνολογικής ανάπτυξης και επίδειξης - Σύμβαση ASSET - Απόφαση περί ανακτήσεως, μέσω συμψηφισμού, ορισμένων καταβληθέντων ποσών κατόπιν οικονομικού ελέγχου - Προσφυγή ακυρώσεως - Δικαιολογημένη εμπιστοσύνη - Ρήτρα διαιτησίας - Προθεσμία για τη γνωστοποίηση της εκθέσεως ελέγχου - Αρχή της κατ’ αντιπαράθεση συζητήσεως - Επιλέξιμος χαρακτήρας των δαπανών - Συμβατική ευθύνη))
   (2017/C 374/47)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Eurofast SARL (Παρίσι, Γαλλία) (εκπρόσωπος: Σ. Παππάς, δικηγόρος)
   
      Καθής-εναγομένη: Ευρωπαϊκή Επιτροπή (εκπρόσωποι: J. Estrada de Solà, S. Delaude και S. Lejeune)
   
      Αντικείμενο
   
   Αφενός, αίτημα βάσει του άρθρου 263 ΣΛΕΕ με το οποίο ζητείται η ακύρωση της από 17 Δεκεμβρίου 2015 αποφάσεως της Επιτροπής να προβεί σε ανάκτηση μέσω συμψηφισμού, κατ’ εφαρμογή των συμπερασμάτων ενός οικονομικού ελέγχου, ορισμένων ποσών που είχαν προκαταβληθεί στην προσφεύγουσα-ενάγουσα σε εκτέλεση της συμβάσεως επιδοτήσεως αριθ. 211625 για την υλοποίηση του σχεδίου Asset, συμβάσεως η οποία είχε συναφθεί στο πλαίσιο του έβδομου προγράμματος-πλαισίου για δράσεις έρευνας, τεχνολογικής ανάπτυξης και επίδειξης, και, αφετέρου, αίτημα βάσει του άρθρου 272 ΣΛΕΕ με το οποίο ζητείται να διαπιστωθεί η ανυπαρξία της εν λόγω απαιτήσεως, να κριθούν επιλέξιμες οι δαπάνες που πραγματοποιήθηκαν σε εκτέλεση της συμβάσεως επιδοτήσεως αριθ. 211625 για την υλοποίηση του σχεδίου Asset και να υπάρξει επιβεβαίωση, εκ μέρους της Επιτροπής, του σύννομου χαρακτήρα της χορηγηθείσας χρηματοδοτήσεως, να απευθυνθεί εντολή στην Επιτροπή να καταβάλει ένα χρηματικό ποσό σε εκτέλεση της συμβάσεως επιδοτήσεως αριθ. 60704 για την υλοποίηση του σχεδίου Eksistenz και να υποχρεωθεί η Επιτροπή να καταβάλει αποζημίωση λόγω συμβατικής ευθύνης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Υποχρεώνει την Eurofast SARL να καταβάλει στην Ευρωπαϊκή Επιτροπή ποσό 78 380,28 ευρώ, που αντιστοιχεί στην επιστροφή της χρηματοδοτικής συνεισφοράς την οποία έλαβε στο πλαίσιο της συμβάσεως επιδοτήσεως αριθ. 211625 για την υλοποίηση του σχεδίου «Aeronautic Study on Seamless Transport», πλέον τόκων υπερημερίας 3,55 % από τις 13 Ιανουαρίου 2015, αφού πρώτα αφαιρεθεί το συμψηφιζόμενο ποσό, ήτοι 69 923,68 ευρώ κατά την ημερομηνία της 17ης Δεκεμβρίου 2015.
            
         
               3)
            
            
               Η Eurofast φέρει, πέραν των δικαστικών της εξόδων, και τα έξοδα στα οποία υποβλήθηκε η Επιτροπή, περιλαμβανομένων των εξόδων σχετικά με τη διαδικασία ασφαλιστικών μέτρων.
            
         
      (1)  EE C 136 της 18.4.2016.